L’Ajuntament de Burjassot aprova el Pla Estratègic de Subvencions 2023-2025
2025-07-24

El Ple de l’Ajuntament de Burjassot va aprovar per majoria absoluta, el passat 24 de maig de 2023, el Pla Estratègic de Subvencions per al període 2023-2025. Es tracta d’un document de planificació estratègica a tres anys, l’objecte dels quals és millorar l’eficàcia i eficiència en la gestió de totes les subvencions que concedeix la Corporació Local. En la seua elaboració han participat tots els departaments de l’Ajuntament implicats en la concessió de subvencions (Benestar Social, Cultura, Educació i Joventut, Promoció Econòmica i Serveis Socials).

El present Pla Estratègic de Subvencions de l’Ajuntament de Burjassot va dirigit a tots aquelles persones físiques o jurídiques en les quals concórreguen les circumstàncies i requisits establits en les diverses convocatòries o estiguen inclosos com a beneficiaris en l’annex de subvencions nominatives de cada pressupost.

S’han establit 10 Línies Estratègiques de Subvenció, les quals estan alineades amb els 17 Objectius de Desenvolupament Sostenible de l’Agenda 2030 de les Nacions Unides: Acció Social i Cooperació Internacional; Joventut i Infància; Cultura i Música; Educació; Promoció, difusió i normalització del valencià; Esport i Activitat Física; Associacionisme, Participació i Festes; Foment Econòmic i Ocupació; Igualtat i Benestar Animal.

El Pla Estratègic recull un règim de seguiment i avaluació d’aquest. Per a això i anualment, els serveis de l’Ajuntament realitzaran un informe d’avaluació de cada subvenció i el seu grau de compliment del Pla, atesa una sèrie d’indicadors. El Pla s’actualitzarà anualment a la vista de les noves necessitats que establisca el Pressupost anual de la corporació.